CELEX: 22008D0129
Language: sk
Date: 2008-12-05 00:00:00
Title: Rozhodnutie Spoločného výboru EHP č. 129/2008 z  5. decembra 2008 , ktorým sa mení a dopĺňa príloha XIII (Doprava) k Dohode o EHP

29.1.2009   
            
            
               SK
            
            
               Úradný vestník Európskej únie
            
            
               L 25/36
            
         
      ROZHODNUTIE SPOLOČNÉHO VÝBORU EHP
   č. 129/2008
   z 5. decembra 2008,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 119/2008 zo 7. novembra 2008 (1).
            
         
               (2)
            
            
               Rozhodnutie Komisie 2008/217/ES z 20. decembra 2007 o technickej špecifikácii pre interoperabilitu týkajúcu sa subsystému Infraštruktúra systému transeurópskych vysokorýchlostných železníc (2) sa má začleniť do dohody.
            
         
               (3)
            
            
               Rozhodnutie Komisie 2008/231/ES z 1. februára 2008 o technickej špecifikácii interoperability týkajúcej sa subsystému prevádzky systému transeurópskych vysokorýchlostných železníc, prijatej podľa článku 6 ods. 1 smernice Rady 96/48/ES, a o zrušení rozhodnutia Komisie 2002/734/ES z 30. mája 2002 (3), sa má začleniť do dohody.
            
         
               (4)
            
            
               Rozhodnutie 2008/217/ES zrušuje rozhodnutie Komisie 2002/732/ES (4) začlenené do dohody, a preto je potrebné odkaz naň v rámci dohody vypustiť.
            
         
               (5)
            
            
               Rozhodnutie 2008/231/ES zrušuje rozhodnutie Komisie 2002/734/ES (5) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Znenie bodu 37ac (rozhodnutie Komisie 2002/732/ES) sa nahrádza takto:
               „32008 D 0217: rozhodnutie Komisie 2008/217/ES z 20. decembra 2007 o technickej špecifikácii pre interoperabilitu týkajúcu sa subsystému Infraštruktúra systému transeurópskych vysokorýchlostných železníc (Ú. v. EÚ L 77, 19.3.2008, s. 1).“
            
         
               2.
            
            
               Znenie bodu 37ae (rozhodnutie Komisie 2002/734/ES) sa nahrádza takto:
               „32008 D 0231: rozhodnutie Komisie 2008/231/ES z 1. februára 2008 o technickej špecifikácii interoperability týkajúcej sa subsystému prevádzky systému transeurópskych vysokorýchlostných železníc, prijatej podľa článku 6 ods. 1 smernice Rady 96/48/ES, a o zrušení rozhodnutia Komisie 2002/734/ES z 30. mája 2002 (Ú. v. EÚ L 84, 26.3.2008, s. 1).“
            
         Článok 2
   Znenie rozhodnutí 2008/217/ES a 2008/231/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 6. decembra 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 5. decembra 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 339, 18.12.2008, s. 110.
   
      (2)  Ú. v. EÚ L 77, 19.3.2008, s. 1.
   
      (3)  Ú. v. EÚ L 84, 26.3.2008, s. 1.
   
      (4)  Ú. v. ES L 245, 12.9.2002, s. 143.
   
      (5)  Ú. v. ES L 245, 12.9.2002, s. 370.
   
      (6)  Ústavné požiadavky neboli oznámené.